Man moor glo vrou, bel polisieŉ Man is Woensdag in hegtenis geneem nadat hy glo sy 27-jarige vrou met ŉ skerp voorwerp doodgesteek het in Rustenburg, Noordwes. Kapt. Pelonomi Makau, woordvoerder van die polisie, sê die egpaar was op pad terug na Rustenburg van Johannesburg toe hulle glo ŉ rusie in hulle motor gehad het. Die man het toe glo sy vrou met ŉ skerp voorwerp doodgesteek waarna hy die polisie geskakel het. Die 27-jarige man sal na verwagting Donderdag in die Rustenburg-landdroshof verskyn op aanklagte van moord.